*Μει*  Vs

***Η διαδικασία της μεταμόρφωσης***

Μια φορά και έναν καιρό σε έναν πάρα πολύ μακρινό μας Γαλαξία υπήρχε ένας γαλαζοπράσινος πλανήτης, που έμοιαζε σαν τον δικό μας. Αυτόν τον υπέροχο πλανήτη τον μοιραζόντουσαν δυο διαφορετικά βασίλεια. Στο βόρειο ημισφαίριο υπήρχε το ένα βασίλειο στο οποίο ζούσε η φυλή των *Μει* και στο νότιο ημισφαίριο υπήρχε το άλλο βασίλειο στο οποίο ζούσε η φυλή των .

Οι δυο αυτές φυλές βρισκόντουσαν σε έναν συνεχή πόλεμο, η αρχή του οποίου χανόταν στα βάθη των αιώνων. Τόσο οι *Μει* όσο και τα σε αυτόν τον αιώνιο πόλεμο είχαν χάσει πάρα πολλά αγαπημένα τους πρόσωπα και ο πόνος και η οδύνη την οποία ένιωθαν και οι δυο δεν μπορούσε με τίποτα να ξεχαστεί.

Κάποια στιγμή όμως στους θρόνους των δυο βασιλείων ανέβηκαν δυο φιλειρηνικά και έξυπνα βασιλόπουλα τα οποία αποφάσισαν να τερματίσουν αυτόν τον πόλεμο. Το πρώτο πράγμα που έκαναν ήταν να επικοινωνήσουν μεταξύ τους και να κηρύξουν εκεχειρία. Το δεύτερο πράγμα να βρεθούν σε ένα ουδέτερο μέρος. Το τρίτο πράγμα να ενημερώσουν τις φυλές τους ότι θα λείψουν για πάρα πολύ καιρό.

Πράγματι, αφού τα έκαναν όλα αυτά και κατάφεραν να πείσουν τους δύσπιστους πολίτες τους βρέθηκε το βασιλόπουλο των *Μει* πρόσωπο με πρόσωπο με το βασιλόπουλο των . Ακόμα και αυτά όμως, βαθιά μέσα τους είχαν έναν φόβο για τη συγκεκριμένη συνάντηση.

Οι δυο συμφώνησαν να μη φύγουν από εκεί μέχρι να βρεθεί μια οριστική λύση που θα τερμάτιζε τον πόλεμο. Τα χρόνια πέρασαν, τα βασιλόπουλα έγιναν άντρες, αλλά η λύση δεν είχε βρεθεί μέχρι τότε. Ώσπου κάποια στιγμή, σε έναν από τους περίπατους που έκαναν οι δυο βασιλιάδες παρατήρησαν κάτι εκπληκτικό, που τους άλλαξε για πάντα.

Παρατήρησαν μια κάμπια να μεταμορφώνεται σε πεταλούδα και τότε κατάλαβαν ότι και αυτοί θα μπορούσαν να βρουν έναν μηχανισμό, ώστε να μεταμορφώνονται από *Μει*  σε και το αντίστροφο.

Μετά από λίγο καιρό πράγματι το κατάφεραν και με τη λύση που έδωσαν τελείωσε οριστικά ο πόλεμος και η έχθρα μεταξύ των δυο βασιλείων και έζησαν αυτοί καλά κι εμείς καλύτερα!

Αν θέλεις να μάθεις ποιος είναι ο μηχανισμός για να μετατραπεί ένας *Μει*  σε , πρέπει να ακολουθήσεις τις οδηγίες της δεύτερης δραστηριότητας.